A negyedik évadot 2014. október 2-ától ismét csütörtökönként tűzték műsorra. December 11-én a 2014-es női kézilabda-Európa-bajnokság miatt nem volt új rész. Az évad 11. és 12. epizódjait az ünnepi műsorstruktúrára tekintettel december 23-án és 30-án kedden mutatták be. A 13. résztől, a közmédia 2015. március 15-i ismételt átstrukturálása és az M1 hírcsatornává válása miatt az új részeket a Duna mutatta be március 19-től kezdve. A május 21-i részt a 2015-ös Eurovíziós Dalfesztivál miatt 23:05-kor sugározták. Az évad június 4-én ért véget.